Prvohory a druhohory

Prvohory sa rozdeľujú na: kambrium, ordovik, silúr, devón, karbón, perm. Horotvornou činnosťou vznikli vysoké pohoria. Rozvoj živočíchov s pevnou schránkou podporil vznik vápencov. Na konci prvohôr sa ochladilo a vznikli úlomkovité usadené horniny. V starších prvohorách sa život rozvíjal najmä vo vode. Rozšírené boli trilobity, ktoré v priebehu prvohôr vyhynuli. Sú to vedúce skameneliny prvohôr. V moriach žili stavovce – praryby, ryby, žraloky. Vyvinuli sa obojživelníky. Objavili sa prvé suchozemské organizmy – výtrusné rastliny. Rozšírili sa stromovité paprade, prasličky a plavúne. Po ich odumretí vzniklo čierne uhlie. V prvohorných močiaroch žilo veľa hmyzu. Dobre sa darilo obojživelníkom, objavili sa nahosemenné rastliny a plazy. Väčšina rastlín a živočíchov na konci prvohôr vyhynulo vplyvom sopečnej aktivity. Druhohory sa delia na obdobia – trias, jura a krieda. V tejto teplej klíme vznikali v mori vápence, dolomity, ílovité bridlice a pieskovce. Koncom druhohôr začalo alpínske vrásnenie a vznikli vysoké pohoria. V moriach žili amonity, belemity, ktoré sú vedúce skameneliny druhohôr. Nastal rozvoj nahosemenných a krytosemenných rastlín, rozvoj plazov.